钦定古今图书集成/明伦汇编/氏族典/第363卷 > 《廖用贤尚友录》 > 任果
## 钦定古今图书集成/明伦汇编/氏族典/第363卷 > 《廖用贤尚友录》 > 任果

按《周书任果传》：“果字静鸾，南安人也。世为方隅豪族，
仕于江左。祖安，东梁益州别驾、新巴郡守、阆中伯父
褒，新巴县公。果性勇决，志在立功，魏废帝元年，率所
部来附，太祖嘉之，授车骑大将军、南安县公。及尉迟
迥伐蜀，果时在京师，乃遣其弟岱及子悛从军。太祖
以益州未下，复令果从迥征蜀，寻进授骠骑大将军。”
及成都平，除始州刺史。入朝，进爵安乐郡公。寻为刺
客所害。